Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:

http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 90 – Jednotné ustanovenia o typovom schvaľovaní súprav výmenných brzdových obložení a brzdových obložení bubnovej brzdy pre motorové vozidlá a ich prípojné vozidlá

Obsahuje celý platný text vrátane:

doplnku 11 k sérii zmien 01 – dátum nadobudnutia platnosti: 24. október 2009

OBSAH

PREDPIS

PRÍLOHY

1. ROZSAH PÔSOBNOSTI

2. DEFINÍCIE

Na účely tohto predpisu:

3. ŽIADOSŤ O TYPOVÉ SCHVÁLENIE

4. TYPOVÉ SCHVÁLENIE

5. ŠPECIFIKÁCIE A SKÚŠKY

5.1. Všeobecné

Súprava výmenného brzdového obloženia alebo výmenné brzdové obloženie bubnovej brzdy musí byť navrhnuté a skonštruované tak, aby v prípade, keď nahradí pôvodne montovanú súpravu alebo obloženia na vozidle, bol brzdný účinok tohto vozidla rovnaký ako brzdný účinok schváleného typu vozidla.

Najmä:

5.1.1. Súpravy výmenných brzdových obložení alebo výmenné brzdové obloženia bubnovej brzdy, ktoré sú zhodné s typom špecifikovaným vo schvaľovacej dokumentácii typu vozidla podľa predpisu č. 13 alebo predpisu č. 78, sa považujú za súpravy alebo obloženia, ktoré spĺňajú požiadavky bodu 5 tohto predpisu.

5.2. Prevádzkové požiadavky

5.2.1. Súpravy výmenných brzdových obložení pre kategórie vozidiel M1, M2 a N1

Aspoň jeden súbor súpravy výmenného brzdového obloženia, reprezentujúci typ obloženia, ktoré sa má schváliť, sa namontuje a skúša aspoň v jednom vozidle, ktoré reprezentuje typ vozidla, pre ktoré sa schválenie požaduje podľa ustanovení prílohy 3, a musí spĺňať požiadavky stanovené v tejto prílohe. Reprezentatívne vozidlo resp. vozidlá musia byť vybrané z aplikačného rozsahu pomocou analýzy najhoršieho prípadu (4). Na meranie citlivosti na rýchlosť a rovnocennosti brzdných účinkov za studena sa použije jedna z dvoch metód opísaných v prílohe 3.

5.2.2. Súpravy výmenných brzdových obložení a výmenné brzdové obloženia bubnovej brzdy pre vozidlá kategórií M3, N2 a N3

Aspoň jeden súbor súpravy výmenného brzdového obloženia alebo výmenného brzdového obloženia bubnovej brzdy, reprezentujúci typ obloženia, ktoré sa má schváliť, sa namontuje a skúša aspoň v jednom vozidle alebo na jednej brzde, ktoré reprezentujú typ vozidla, pre ktoré sa schválenie požaduje podľa ustanovení prílohy 4, pomocou dvoch metód opísaných v bode 1 (skúška vozidla) alebo v bode 2 (skúška na zotrvačníkovom dynamometri) a musia spĺňať požiadavky stanovené v tejto prílohe. Reprezentatívne vozidlo resp. vozidlá musia byť vybrané z aplikačného rozsahu pomocou analýzy najhoršieho prípadu (4).

5.2.3. Súpravy výmenných brzdových obložení pre kategórie vozidiel O1 a O2

Súpravy výmenných brzdových obložení sa skúšajú podľa ustanovení prílohy 5 a musia spĺňať požiadavky uvedené v tejto prílohe.

5.2.4. Súpravy výmenných brzdových obložení a brzdové obloženia bubnovej brzdy pre vozidlá kategórií O3 a O4

Súpravy výmenných brzdových obložení a výmenné brzdové obloženia bubnovej brzdy sa skúšajú podľa ustanovení prílohy 6 a musia spĺňať požiadavky uvedené v tejto prílohe. Pri skúškach sa musí použiť jedna z troch metód opísaných v bode 3 doplnku 2 k prílohe 11 predpisu č. 13.

5.2.5. Súpravy výmenných brzdových obložení pre vozidlá kategórie L

Aspoň jeden súbor súpravy výmenného brzdového obloženia, reprezentujúci typ obloženia, ktoré sa má schváliť, sa namontuje a skúša aspoň v jednom vozidle, ktoré reprezentuje typ vozidla, pre ktoré sa schválenie požaduje podľa ustanovení prílohy 7, a musí spĺňať požiadavky stanovené v tejto prílohe. Reprezentatívne vozidlo resp. vozidlá musia byť vybrané z aplikačného rozsahu pomocou analýzy najhoršieho prípadu (5).

5.3. Mechanické vlastnosti

5.3.1. Súpravy výmenných brzdových obložení pre kategórie vozidiel M1, M2, N1, O1, O2 a L

5.3.1.1. Typ súpravy výmenného brzdového obloženia, pre ktorý sa schválenie požaduje, sa musí skúšať na pevnosť v strihu podľa normy ISO 6312:1981 alebo ISO 6312:2001.

Minimálna prijateľná pevnosť v strihu je 250 N/cm2 pre súpravy doštičiek a 100 N/cm2 pre súpravy čeľustí.

5.3.1.2. Typ súpravy výmenného brzdového obloženia, pre ktoré sa schválenie požaduje, sa musí skúšať na stlačiteľnosť podľa normy ISO 6310:1981 alebo ISO 6310:2001.

Hodnota stlačiteľnosti nesmie pre súpravu doštičiek prekročiť 2 % pri teplote okolia a 5 % pri teplote 400 °C a pre súpravu čeľustí prekročiť 2 % pri teplote okolia a 4 % pri teplote 200 °C. Táto požiadavka sa netýka súprav obložení parkovacej brzdy.

5.3.2. Súpravy výmenných brzdových obložení a výmenné brzdové obloženia bubnovej brzdy pre vozidlá kategórií M3, N2 a N3 a O4

5.3.2.1. Pevnosť v strihu

Táto skúška platí len pre súpravy doštičiek kotúčovej brzdy.

Typ súpravy výmenného brzdového obloženia, pre ktorý sa schválenie požaduje, sa musí skúšať na pevnosť v strihu podľa normy ISO 6312:1981 alebo ISO 6312:2001. Súpravy brzdového obloženia môžu byť rozdelené na dve alebo tri časti podľa kapacity skúšobného zariadenia.

Minimálna prijateľná pevnosť v strihu je 250 N/cm2.

5.3.2.2. Stlačiteľnosť

Typ súpravy výmenného brzdového obloženia a výmenného brzdového obloženia bubnovej brzdy, pre ktorý sa schválenie požaduje, sa musí skúšať na stlačiteľnosť buď podľa normy ISO 6310:1981, alebo ISO 6310:2001. Môžu sa použiť ploché vzorky podľa vzorky typu I.

Hodnota stlačiteľnosti nesmie pre súpravu doštičiek prekročiť 2 % pri teplote okolia a 5 % pri teplote 400 °C a pre súpravu čeľustí a brzdové obloženia bubnovej brzdy nesmie prekročiť 2 % pri teplote okolia a 4 % pri teplote 200 °C.

5.3.2.3. Pevnosť materiálu (6)

Táto požiadavka platí pre súpravy brzdového obloženia bubnovej brzdy a brzdové obloženia bubnovej brzdy.

Typ súpravy výmenných brzdových obložení alebo výmenných brzdových obložení bubnovej brzdy, pre ktorý sa schválenie požaduje, sa musí skúšať na pevnosť podľa normy ISO 2039:-2 1987.

Hodnotou pevnosti pre trecí materiál na trecej ploche musí byť stredná hodnota z piatich vzoriek brzdových obložení z rôznych výrobných sérií (ak sú k dispozícii) získaná piatimi meraniami na rôznych miestach každého brzdového obloženia.

6. BALENIE A ZNAČENIE

7. ZMENY A ROZŠÍRENIE SCHVÁLENIA SÚPRAVY VÝMENNÉHO BRZDOVÉHO OBLOŽENIA ALEBO VÝMENNÉHO BRZDOVÉHO OBLOŽENIA BUBNOVEJ BRZDY

8. ZHODA VÝROBY

9. SANKCIE V PRÍPADE NEZHODY VÝROBY

10. DEFINITÍVNE ZASTAVENIE VÝROBY

Ak držiteľ schválenia úplne zastaví výrobu typu súpravy výmenného brzdového obloženia alebo typu výmenného brzdového obloženia bubnovej brzdy schváleného v súlade s týmto predpisom, informuje o tom orgán, ktorý schválenie udelil. Po získaní príslušného oznámenia tento orgán informuje o tom ostatné strany dohody z r. 1958 uplatňujúce tento predpis, prostredníctvom formulára oznámenia, ktorého vzor je uvedený v prílohe 1 k tomuto predpisu.

11. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Zmluvné strany dohody z roku 1958, ktoré uplatňujú tento predpis, oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú schválenia a ktorým sa majú zasielať osvedčenia o udelení schválenia alebo o rozšírení, zamietnutí alebo odňatí schválenia alebo oznámenia o definitívnom zastavení výroby, vydané v iných krajinách.

12. PRECHODNÉ USTANOVENIA

(1) V tomto predpise sa odkazy na predpis č. 13 považujú za odkazy na všetky ostatné medzinárodné predpisy, ktoré používajú rovnaké technické požiadavky ako predpis č. 13. Odkazy na konkrétne časti predpisu sa preto musia príslušne interpretovať.

(2) Ak nie sú takéto brzdové obloženia dostupné na trhu, môžu sa prípadne použiť brzdové obloženia uvedené v bode 8.2.

(3) 1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Srbsko, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre Bývalú juhoslovanskú republiku Macedónsko, 41 (voľné), 42 pre Európske spoločenstvo (typové schvaľovanie udeľujú členské štáty, ktoré používajú svoje príslušné symboly EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Južnú Afriku, 48 pre Nový Zéland, 49 pre Cyprus, 50 pre Maltu, 51 pre Kórejskú republiku, 52 pre Malajziu, 53 pre Thajsko, 54 a 55 (voľné), 56 pre Čiernu Horu, 57 (prázdne) a 58 pre Tunisko. Ďalším štátom sa pridelia nasledujúce čísla postupne v poradí, v ktorom budú ratifikovať alebo pristúpia k Dohode o prijatí jednotných technických predpisov pre kolesové vozidlá, zariadenia a časti, ktoré sa môžu montovať a/alebo používať na kolesových vozidlách, a o podmienkach pre vzájomné uznávanie typových schválení udelených na základe týchto predpisov a takto pridelené čísla oznamuje generálny tajomník Organizácie Spojených národov zmluvným stranám dohody.

(4) Analýza najhoršieho prípadu musí zahŕňať tieto technické charakteristiky (ako minimum) každého typu vozidla v aplikačnom rozsahu:

Skúšobné podmienky musia byť uvedené v skúšobnom protokole.

(5) Porovnaj poznámku pod čiarou 4.

(6) Táto skúška je zahrnutá z dôvodu zhody výroby. Minimálne hodnoty a odchýlky schváli technická služba.

PRÍLOHA 3

Požiadavky na súpravy výmenných brzdových obložení pre vozidlá kategórií M1, M2 a N1

1. Zhoda s predpisom č. 13

Zhoda s požiadavkami predpisu č. 13 sa preukáže pri skúške vozidla.

1.1. Príprava vozidla

1.1.1. Skúšobné vozidlo

Vozidlo reprezentujúce typ resp. typy, pre ktoré sa požaduje schválenie súpravy výmenného brzdového obloženia, musí byť vybavené typom súprav výmenného brzdového obloženia, pre ktorý sa požaduje schválenie, a musí byť vybavené prístrojmi na skúšanie bŕzd podľa predpisov č. 13 a č. 13-H.

Brzdové obloženia predložené na skúšanie sa musia namontovať na príslušné brzdy a pokiaľ sa nestanoví postup pre hladenie, musia byť vyhladené podľa pokynov výrobcu po dohode s technickou službou.

1.1.2. Postup zabehávania (obrusovania)

1.1.2.1. Všeobecné podmienky

Súpravy brzdového obloženia predložené na skúšku sa namontujú na príslušné brzdy. V prípade súprav výmenných brzdových obložení sa musia použiť nové brzdové obloženia. Brzdové obloženia bubnovej brzdy musia byť opracované tak, aby sa na začiatku dosiahol najlepší možný kontakt medzi obložením a bubnom resp. bubnami. Skúšobné vozidlo je plne zaťažené.

Súpravy pôvodných brzdových obložení použitých na porovnanie, ktoré sú už namontované na skúšobnom vozidle, sa môžu použiť za predpokladu, že sú v dobrom stave a neboli opotrebené na viac než 20 % svojej pôvodnej hrúbky. Nesmú vykazovať poškodenie, praskliny, nadmerné rozleptanie alebo znaky prehriatia. Musia sa zabehnúť ďalej opísaným postupom.

1.1.2.2. Postup

Vykoná sa aspoň 100 zabrzdení na vzdialenosť minimálne 50 km pri meniacom sa spomalení (aspoň od 1 m/s2 do 5 m/s2) s počiatočnými rýchlosťami 50 km/a 120 km/h. Aspoň trikrát počas postupu zabehávania sa musí dosiahnuť rozsah teplôt od 250 °C do 500 °C v prípade súprav doštičiek alebo od 150 °C do 250 °C v prípade súprav brzdového obloženia bubnovej brzdy (merané na trecej ploche kotúča alebo bubna). Teploty nesmú presiahnuť 500 °C v prípade súprav doštičiek a 250 °C v prípade súprav brzdového obloženia bubnovej brzdy.

1.1.2.3. Kontrola účinku

Brzdením len jednej nápravy sa päťkrát použije brzda na zabrzdenie zo 70 km/h na 0 km/h (predná náprava) a zo 45 km/h na 0 km/h (zadná náprava), pri tlaku v potrubí 4 MPa (1) a s počiatočnou teplotou 100 °C pri každom zastavení. Päť po sebe idúcich rôznych výsledkov musí ostať v rámci prípustnej odchýlky 0,6 m/s2 (predná náprava) alebo 0,4 m/s2 (zadná náprava) svojho stredného plného spomalenia.

Ak táto požiadavka nie je splnená, postup zabehávania podľa bodu 1.1.2.2 sa musí predĺžiť a kontrola účinku podľa bodu 1.1.2.3 sa musí zopakovať.

1.2. Brzdový systém vozidla sa musí skúšať podľa požiadaviek pre príslušné kategórie vozidiel (M1, M2 alebo N1) z bodov 1 a 2 prílohy 4 k predpisu č. 13. Uplatniteľné požiadavky alebo skúšky sú:

1.2.1. prevádzkový brzdový systém;

1.2.1.1. skúška typu 0 s odpojeným motorom, vozidlo je naložené;

1.2.1.2. skúška typu 0 s pripojeným motorom, s naloženým a nenaloženým vozidlom podľa bodov 1.4.3.1 (skúška stability) a 1.4.3.2 (len skúška s počiatočnou rýchlosťou v = 0,8 vmax) prílohy 4 k predpisu č. 13;

1.2.1.3. skúška typu I;

1.2.2. núdzový (sekundárny) brzdový systém;

1.2.2.1. skúška typu 0 s odpojeným motorom, s naloženým vozidlom (túto skúšku je možné vynechať v prípadoch, keď je zrejmé, že požiadavky sú splnené, napr. pri diagonálne delenom brzdovom okruhu);

1.2.3. parkovací brzdový systém

(uplatniteľný, len ak sú brzdy, na ktoré sa brzdové obloženie schvaľuje, používané na parkovanie);

1.2.3.1. skúška na klesajúcom svahu so sklonom 18 %, s naloženým vozidlom.

1.3. Vozidlo musí spĺňať všetky príslušné požiadavky uvedené v bode 2 prílohy 4 k predpisu č. 13 pre danú kategóriu vozidiel.

2. Dodatočné požiadavky

Zhoda s dodatočnými požiadavkami sa preukáže použitím jednej z dvoch nasledujúcich metód:

2.1. Skúška vozidla (skúška delených náprav)

V prípade tejto skúšky musí byť vozidlo plne naložené a každé zabrzdenie sa vykoná s vypnutým motorom a na rovnej ceste.

Ovládací systém prevádzkového brzdového systému vozidla musí byť vybavený prostriedkami oddeľujúcimi brzdy prednej a zadnej nápravy tak, aby sa každá dala používať nezávisle od druhej.

Ak sa požaduje schválenie súpravy brzdového obloženia na brzdy prednej nápravy, brzdy zadnej nápravy musia zostať počas skúšky nečinné.

Ak sa požaduje schválenie súpravy brzdového obloženia na brzdy zadnej nápravy, brzdy prednej nápravy musia zostať počas skúšky nečinné.

2.1.1. Skúška rovnocennosti brzdného účinku za studena

Porovnanie brzdného účinku súpravy výmenného brzdového obloženia a súpravy pôvodného brzdového obloženia sa vykoná porovnaním výsledkov skúšania podľa tejto metódy.

2.1.1.1. Vykoná sa minimálne šesť zabrzdení po sebe so zvyšujúcim sa účinkom na pedál alebo tlakom v potrubí až do zablokovania kolesa alebo až do stredného plného spomalenia 6 m/s2 alebo do maximálnej povolenej sily pôsobiacej na pedál pre príslušnú kategóriu vozidla z počiatočnej rýchlosti uvedenej v tejto tabuľke:

Kategória vozidla Skúšobná rýchlosť v km/h Predná náprava Zadná náprava M1 70 45 M2 50 40 N1 65 50

Počiatočná teplota brzdy na začiatku každého brzdenia musí byť ≤ 100 °C.

2.1.1.2. Zaznamenajte a zakreslite silu pôsobiacu na pedál alebo tlak v potrubí a plné stredné spomalenie pri každom zabrzdení a určite silu pôsobiacu na pedál alebo tlak v potrubí potrebný na dosiahnutie (ak je to možné) plného stredného spomalenia 5 m/s2 v prípade bŕzd prednej nápravy a 3 m/s2 v prípade bŕzd zadnej nápravy. Ak sa tieto hodnoty nemôžu dosiahnuť s maximálnou povolenou silou pôsobiacou na pedál, môže sa určiť sila pôsobiaca na pedál alebo tlak v potrubí potrebný na dosiahnutie maximálneho spomalenia.

2.1.1.3. Brzdné účinky súpravy výmenného brzdového obloženia sa považujú za porovnateľné s účinkami súpravy pôvodného brzdového obloženia, ak dosiahnuté stredné plné spomalenia pri rovnakej ovládacej sile alebo rovnakom tlaku v potrubí v horných dvoch tretinách zakreslenej krivky sú v rozsahu do 15 % hodnôt získaných v prípade súpravy pôvodného brzdového obloženia.

2.1.2. Skúška citlivosti na rýchlosť

2.1.2.1. S použitím sily na pedál podľa bodu 2.1.1.2 tejto prílohy a s počiatočnou teplotou brzdy ≤ 100 °C sa vykonajú tri zabrzdenia pri každej z týchto rýchlostí:

a) predná náprava 65 km/h, 100 km/h a dodatočne 135 km/h, kde vmax prekračuje 150 km/h;

b) zadná náprava 45 km/h, 65 km/h a dodatočne 90 km/h, kde vmax prekračuje 150 km/h.

2.1.2.2. Pre každú skupinu troch zabrzdení sa z výsledkov urobí priemer a zakreslia sa tieto stredné hodnoty spomalenia v závislosti od rýchlosti.

2.1.2.3. Stredné plné spomalenia zaznamenané pri vyšších rýchlostiach musia spadať do 15 % spomalení zaznamenaných pre najnižšie rýchlosti.

2.2. Skúška na zotrvačníkovom dynamometri

2.2.1. Skúšobné zariadenia

Na účely skúšky musí byť zotrvačníkový dynamometer vybavený brzdou daného vozidla. Dynamometer musí byť vybavený prístrojmi na priebežné zaznamenávanie rýchlosti otáčania, brzdného momentu, tlaku v brzdovom potrubí, počtu otáčok po použití bŕzd, času brzdenia a teploty rotora brzdy.

2.2.2. Skúšobné podmienky

2.2.2.1. Rotačná hmotnosť dynamometra musí zodpovedať polovici podielu nápravy na maximálnej hmotnosti vozidla, ako je uvedené v tabuľke uvedenej ďalej, a polomeru otáčania najväčšej pneumatiky, ktorá je povolená pre daný typ resp. typy vozidla.

Kategória vozidla Podiel nápravy z maximálnej hmotnosti vozidla Predná Zadná M1 0,77 0,32 M2 0,69 0,44 N1 0,66 0,39

2.2.2.2. Počiatočná rotačná rýchlosť dynamometra musí zodpovedať lineárnej rýchlosti vozidla, stanovenej v bodoch 2.2.3 a 2.2.4 tejto prílohy a musí byť založená na polomere dynamického otáčania pneumatiky.

2.2.2.3. Brzdové obloženia predložené na skúšanie musia byť pripevnené k príslušným brzdám a zabehnuté (obrúsené) podľa tohto postupu:

Prvá fáza obrusovania, 64 brzdení z 80 km/h na 30 km/h pri rôznych tlakoch v potrubí: Parameter Predná náprava Zadná náprava Kotúčová brzda Zadná náprava Bubnová brzda Počet brzdení za cyklus 32 32 32 Rýchlosť pri stlačení brzdy (km/h) 80 80 80 Rýchlosť pri uvoľnení brzdy (km/h) 30 30 30 Počiatočná teplota brzdenia (°C) < 100 < 100 < 80 Konečná teplota brzdenia (°C) Nedefinovaná Nedefinovaná Nedefinovaná Tlak brzdenia 1 (kPa) 1 500 1 500 1 500 Tlak brzdenia 2 (kPa) 3 000 3 000 3 000 Tlak brzdenia 3 (kPa) 1 500 1 500 1 500 Tlak brzdenia 4 (kPa) 1 800 1 800 1 800 Tlak brzdenia 5 (kPa) 2 200 2 200 2 200 Tlak brzdenia 6 (kPa) 3 800 3 800 3 800 Tlak brzdenia 7 (kPa) 1 500 1 500 1 500 Tlak brzdenia 8 (kPa) 2 600 2 600 2 600 Tlak brzdenia 9 (kPa) 1 800 1 800 1 800 Tlak brzdenia 10 (kPa) 3 400 3 400 3 400 Tlak brzdenia 11 (kPa) 1 500 1 500 1 500 Tlak brzdenia 12 (kPa) 2 600 2 600 2 600 Tlak brzdenia 13 (kPa) 1 500 1 500 1 500 Tlak brzdenia 14 (kPa) 2 200 2 200 2 200 Tlak brzdenia 15 (kPa) 3 000 3 000 3 000 Tlak brzdenia 16 (kPa) 4 600 4 600 4 600 Tlak brzdenia 17 (kPa) 2 600 2 600 2 600 Tlak brzdenia 18 (kPa) 5 100 5 100 5 100 Tlak brzdenia 19 (kPa) 2 200 2 200 2 200 Tlak brzdenia 20 (kPa) 1 800 1 800 1 800 Tlak brzdenia 21 (kPa) 4 200 4 200 4 200 Tlak brzdenia 22 (kPa) 1 500 1 500 1 500 Tlak brzdenia 23 (kPa) 1 800 1 800 1 800 Tlak brzdenia 24 (kPa) 4 600 4 600 4 600 Tlak brzdenia 25 (kPa) 2 600 2 600 2 600 Tlak brzdenia 26 (kPa) 1 500 1 500 1 500 Tlak brzdenia 27 (kPa) 3 400 3 400 3 400 Tlak brzdenia 28 (kPa) 2 200 2 200 2 200 Tlak brzdenia 29 (kPa) 1 800 1 800 1 800 Tlak brzdenia 30 (kPa) 3 000 3 000 3 000 Tlak brzdenia 31 (kPa) 1 800 1 800 1 800 Tlak brzdenia 32 (kPa) 3 800 3 800 3 800 Počet cyklov 2 2 2

Druhá fáza obrusovania, 10 zabrzdení zo 100 km/h na 5 km/h pri spomalení 0,4 g a zvyšujúcich sa počiatočných teplotách: Parameter Predná náprava Zadná náprava Kotúčová brzda Zadná náprava Bubnová brzda Počet brzdení za cyklus 10 10 10 Rýchlosť pri stlačení brzdy (km/h) 100 100 100 Rýchlosť pri uvoľnení brzdy (km/h) < 5 < 5 < 5 Úroveň spomalenia (g) 0,4 0,4 0,4 Maximálny tlak (kPa) 16 000 16 000 10 000 Počiatočná teplota 1 (°C) < 100 < 100 < 100 Počiatočná teplota 2 (°C) < 215 < 215 < 151 Počiatočná teplota 3 (°C) < 283 < 283 < 181 Počiatočná teplota 4 (°C) < 330 < 330 < 202 Počiatočná teplota 5 (°C) < 367 < 367 < 219 Počiatočná teplota 6 (°C) < 398 < 398 < 232 Počiatočná teplota 7 (°C) < 423 < 423 < 244 Počiatočná teplota 8 (°C) < 446 < 446 < 254 Počiatočná teplota 9 (°C) < 465 < 465 < 262 Počiatočná teplota 10 (°C) < 483 < 483 < 270 Počet cyklov 1 1 1

Zotavenie, 18 zabrzdení z 80 km/h na 30 km/h pri tlaku v potrubí 3 000 kPa: Parameter Predná náprava Zadná náprava Kotúčová brzda Zadná náprava Bubnová brzda Počet brzdení za cyklus 18 18 18 Rýchlosť pri stlačení brzdy (km/h) 80 80 80 Rýchlosť pri uvoľnení brzdy (km/h) 30 30 30 Tlak (kPa) 3 000 3 000 3 000 Počiatočná teplota brzdenia (°C) < 100 < 100 < 80 Konečná teplota brzdenia (°C) Nedefinovaná Nedefinovaná Nedefinovaná Počet cyklov 1 1 1

2.2.2.4. Brzda sa použije 5-krát na zabrzdenie z 80 km/h na 0 km/h pri tlaku v potrubí 4 MPa a s počiatočnou teplotou 100 °C pri každom zabrzdení. Päť po sebe idúcich rôznych výsledkov musí zostať v rámci prípustnej odchýlky 0,6 m/s2 svojho stredného plného spomalenia.

Ak táto požiadavka nie je splnená, musí sa zopakovať prvá časť zabehávacieho postupu „prvá fáza obrusovania“, až kým sa nedosiahne požadovaný stabilný účinok.

2.2.2.5. Je povolené použitie chladiaceho vzduchu. Rýchlosť prúdu vzduchu na brzdy počas jej použitia musí byť:

vair = 0,33 v

kde:

v = skúšobná rýchlosť vozidla na začiatku brzdenia.

2.2.3. Skúška rovnocennosti brzdného účinku za studena

Porovnanie brzdného účinku súpravy výmenného brzdového obloženia a súpravy pôvodného brzdového obloženia sa vykoná porovnaním výsledkov skúšania podľa tejto metódy:

2.2.3.1. Z počiatočnej rýchlosti 80 km/h v prípade vozidiel kategórie M1 a N1 a 60 km/h pre vozidlá kategórie M2 pri teplote brzdy ≤ 100 °C sa na začiatku každého zabrzdenia zabrzdí minimálne šesťkrát po sebe tak, že pri každom z nich sa pôsobí zvýšeným tlakom v potrubí až do dosiahnutia stredného plného spomalenia 6 m/s2.

2.2.3.2. Daný tlak v potrubí a stredné plné spomalenie sa pri každom zabrzdení zaznamená a zakreslí a určí sa tlak v potrubí potrebný na dosiahnutie brzdného spomalenia 5 m/s2.

2.2.3.3. Brzdné účinky súpravy výmenného brzdového obloženia sa považujú za porovnateľné s účinkami súpravy pôvodného brzdového obloženia, ak dosiahnuté stredné plné spomalenia pri rovnakej ovládacej sile alebo rovnakom tlaku v potrubí v horných dvoch tretinách zakreslenej krivky sú v rozsahu do 15 % hodnôt získaných v prípade súpravy pôvodného brzdového obloženia.

2.2.4. Skúška citlivosti na rýchlosť

2.2.4.1. S použitím tlaku v potrubí podľa bodu 2.2.3.2 a s počiatočnou teplotou brzdy ≤ 100 °C sa vykonajú tri zabrzdenia z rýchlostí otáčania zodpovedajúcich lineárnym rýchlostiam vozidla:

a) 75, 120 km/h a dodatočne 160 km/h, kde vmax prekračuje 150 km/h.

2.2.4.2. Pre každú skupinu troch zabrzdení sa z výsledkov urobí priemer a zakreslia sa tieto stredné hodnoty spomalenia v závislosti od rýchlosti.

2.2.4.3. Stredné plné brzdné spomalenia zaznamenané pri vyšších rýchlostiach musia spadať do 15 % spomalení zaznamenaných pre najnižšie rýchlosti.

(1) V prípade iných než hydraulických brzdových systémov by sa mala použiť ekvivalentná vstupná hodnota.